**Malvinia**

*Sebastian Liviu Ciorba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mi'e tare dor să'mi scriu timpul cu tine

și să te fac să râzi în sute de culori, anonime

să'ți văd lucirea inimii în iris

când palmele se strâng îmbrățișânde...

și te iubesc cu'o poftă de copil

ce sare'n belți cu veselie pură

încât înreaga lume am stropit

cu'a noastră bucurie de vanilie.

îmi vine uneori, chiar des,

să te dospesc la pieptul meu și'al tău

într'un sărut curat de carneol

desprins din sufletul cu care te ador.

căci te iubesc flamând ca un puștan

ce flori îți desenează noaptea la fereastră

trezind priviri furișe din vecini

la nebunia asta deșuchiată.

ești trandafirul ce'a'nflorit în mine

adus din depărtări, din insule malvine

pe note muzicale din safire

strânse'n dansuri pasionale pe hârtie.

fiindcă te iubesc ca un florar, maur

sărutând petalele'ți de sticlă

pe care ți le impregnez subtil în zori...

în gusturi desfătate și febrile.